# Canac

### De Viquipèdia

Canac és el nom donat als melanesis de Nova Caledònia. Són un poble melanèsic semblant als aborígens australians, que es caracteritza per tenir la pell fosca de color bru-roig o xocolata. L’alçada és mitjana (160-165 cms), el cos massís i els membres robusts. També són dolicocèfals, amb la volta craniana força alta, amb arcades supraciliars protuberants, pòmuls molt marcats, ulls enfonsats i llavis grossos, amb nas ample i deprimit, i cabell cresps i llargs. Segons el cens del 1996, hi havia 86.788 canacs a Nova Caledònia (el 44,1 % dels habitants de l'illa). El seu percentatge augmenta al 90,7 % a les Illes Loyauté i al 78,7 % a la Província del Nord, però baixa al 25,7 % a la Província del Sud.

El terme té el seu origen en el mot hawaiià «kanaka» que significa «home» i és usat en general pels polinesis per referir-se a ells mateixos. Els navegants i mercaders europeus van generalitzar el seu ús, sobretot en la forma francesa «canaque», per referir-se no només als hawaiians o als polinesis sinó també als pobles de Melanèsia i Micronèsia.

A Nova Caledònia el terme es va utilitzar per part dels francesos de forma pejorativa. A partir dels anys 1960 els moviments independentistes de Nova Caledònia es van apropiar del terme, sota la grafia kanak, i la nació kanak ha esdevingut Kanaky. Amb unes trenta llengües autòctones diferents, no existia una denominació comuna pel país i la població melanesia de Nova Caledònia. El terme que abans era pejoratiu avui s'utilitza amb orgull i com a símbol de reivindicació cultural i emancipació política.

Un canac famós és el futbolista Christian Karembeu que va jugar al Real Madrid entre 1997 i 2000.

Obtingut de "http://ca.wikipedia.org../../../c/a/n/Canac.html"

Categoria: Nova Caledònia

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Français
- Bahasa Indonesia
- 日本語